Source: http://www.monitoruljuridic.ro/act/lege-nr-244-din-6-decembrie-2017-pentru-modificarea-legii-nr-186-2013-nbsp-privind-constituirea-i-func-ionarea-parcurilor-industriale-emitent-195596.html
Timestamp: 2019-10-18 04:52:13+00:00
Document Index: 21867269

Matched Legal Cases: ['articolul 3', 'articolul 3', 'articolul 3', 'articolul 10', 'articolul 11', 'articolul 11', 'articolul 12', 'articolul 12', 'articolul 12']

﻿ LEGE nr. 244 din 6 decembrie 2017 pentru modificarea Legii nr. 186/2013 privind constituirea şi funcţionarea parcurilor industriale
PUBLICAT: Monitorul Oficial nr. 981 din 11 decembrie 2017
Legea nr. 186/2013 privind constituirea şi funcţionarea parcurilor industriale, publicată în Monitorul Oficial al României, Partea I, nr. 421 din 11 iulie 2013, se modifică după cum urmează:
1. La articolul 3, punctul 2 se modifică şi va avea următorul cuprins:
"2. cheltuielile de mentenanţă comune - sumele de bani datorate administratorului parcului, de către rezidenţii parcului, lunar, în baza contractului de administrare şi prestări de servicii conexe ori, în temeiul legii, după caz, reprezentând contravaloarea cotei-părţi proporţionale din cheltuielile efectuate lunar de către administratorul parcului cu lucrările şi serviciile de mentenanţă, reparaţii şi/sau modernizări convenite, după caz, asupra infrastructurii comune, calculate şi facturate de către administratorul parcului, în conformitate cu regulamentul adoptat în acest sens;"
2. La articolul 3 punctul 21, subpunctul (i) se modifică şi va avea următorul cuprins:
"(i) în calitate de proprietar, concesionar sau în baza unui contract de administrare şi prestări de servicii conexe; sau"
3. La articolul 3, punctul 24 se modifică şi va avea următorul cuprins:
"24. unitate - parte integrantă a parcului industrial, proprietatea fondatorului, administratorului parcului sau, după caz, a rezidenţilor parcului industrial, conectată la infrastructura parcului, în cadrul căreia unul sau mai mulţi dintre rezidenţii parcului, după caz, desfăşoară activităţi economice, de cercetare ştiinţifică, de valorificare a cercetării ştiinţifice şi/sau de dezvoltare tehnologică agroindustriale, logistice şi inovative, industriale şi altele în cadrul parcului industrial, într-un regim de facilităţi specifice, cu respectarea dispoziţiilor prezentei legi."
4. La articolul 10, alineatul (4) se abrogă.
5. La articolul 11 alineatul (1), litera e) se modifică şi va avea următorul cuprins:
"e) asigură rezidenţilor parcului dreptul de folosinţă asupra infrastructurii comune;"
6. La articolul 11 alineatul (2), litera b) se modifică şi va avea următorul cuprins:
"b) să emită regulamente obligatorii pentru rezidenţii parcului, în conformitate cu prevederile art. 14;"
7. La articolul 12 alineatul (1), literele a) şi b) se modifică şi vor avea următorul cuprins:
"a) în calitate de proprietar, concesionar sau cocontractant al administratorului parcului în cadrul unui contract de administrare şi prestări de servicii conexe;
b) în calitate de proprietar ori chiriaş, după caz, al unuia sau mai multor imobile situat/situate în perimetrul parcului industrial constituit conform procedurii simplificate, care nu este/nu sunt proprietatea administratorului parcului."
8. La articolul 12 alineatul (4), literele a), c) şi e) se modifică şi vor avea următorul cuprins:
"a) să plătească administratorului parcului sumele prevăzute în contractul de administrare şi prestări de servicii conexe; rezidentul parcului va plăti administratorului parcului doar contravaloarea cheltuielilor de mentenanţă comune, precum şi contravaloarea utilităţilor furnizate, dar nu mai mult decât preţul de furnizare al operatorului autorizat;
c) să folosească unitatea/unităţile, precum şi infrastructura exclusivă aferentă, respectiv infrastructura comună, cu diligenţa unui bun proprietar, să nu le degradeze sau deterioreze, astfel încât, cu excepţia uzurii normale, să le menţină în starea de la momentul încheierii contractului de administrare şi prestări de servicii conexe;
e) să nu efectueze niciun fel de modificări asupra unităţii/unităţilor şi infrastructurii exclusive aferente, respectiv infrastructurii comune;."
9. La articolul 12, alineatul (6) se abrogă.
Bucureşti, 6 decembrie 2017.
Nr. 244.
Tags: Monitorul Oficial, Acte Monitorul Oficial, Lege, Alte Institutii, ﻿ LEGE nr. 244 din 6 decembrie 2017